News Update: TSMC กำไรทุบสถิติใหม่ อานิสงส์ ‘ชิปขาดแคลน’ ทะลุเป้า $6,000 ล้าน โต +16% เตรียมขยายโรงงาน รับดีมานด์พุ่ง ตั้งแต่ iPhone รุ่นใหม่ จนถึงรถยนต์ - FINNOMENA
Taiwan Semiconductor (TSMC) เผยกำไรไตรมาส 4 ทะลุเป้าทุบสถิติใหม่ อานิสงส์จากปัญหาขาดแคลนชิป รวมถึงแรงหนุนจากความต้องการชิปในแทบทุกผลิตภัณฑ์ตั้งแต่ iPhone รุ่นใหม่ ไปจนถึงรถยนต์
13 ม.ค. 2565

Taiwan Semiconductor (TSMC) เผยกำไรไตรมาส 4 ทะลุเป้าทุบสถิติใหม่ อานิสงส์จากปัญหาขาดแคลนชิป รวมถึงแรงหนุนจากความต้องการชิปในแทบทุกผลิตภัณฑ์ตั้งแต่ iPhone รุ่นใหม่ ไปจนถึงรถยนต์
วันนี้ (13 ม.ค.) TSMC บริษัทผู้ผลิตชิปรายงานกำไรและรายได้ไตรมาส 4 ทำสถิติสูงสุดของบริษัท โดยกำไรพุ่งขึ้นถึง 16% สู่ 6,000 ล้านดอลลาร์ สูงกว่าคาดการณ์ที่ 5,840 ล้านดอลลาร์ ขณะที่ยอดขายพุ่งแตะ 15,800 ล้านดอลลาร์
ด้านราคาหุ้น TSMC ปรับเพิ่มขึ้นเล็กน้อยที่ 0.15% อยู่ที่ราคา 661 ดอลลาร์ไต้หวัน (หรือประมาณ $23.9) โดย 1 ปีที่ผ่านมา ราคาหุ้นของบริษัทเพิ่มขึ้นกว่า 11%
การแพร่ระบาดของโควิด-19 เดินทางเข้าสู่ปีที่ 3 ขณะที่ปัญหาการขาดแคลนชิปยังไม่มีท่าทีว่าจะคลี่คลาย ทำให้ในปีที่ผ่านมา TSMC ผู้ผลิตชิปที่ใหญ่ที่สุดในโลกและบริษัทที่มีมูลค่าสูงสุดในเอเชียได้ทุ่มเงินลงทุนมหาศาลตั้งโรงงานแห่งใหม่ในหลายประเทศ ซึ่งรวมถึงญี่ปุ่นและสหรัฐฯ เพื่อตอบสนองความต้องการของลูกค้า
รายงานของ Susquehanna Financial Group ระบุว่า ระยะเวลาการส่งมอบชิปในเดือน ธ.ค. อยู่ที่ 25.8 สัปดาห์ เพิ่มขึ้นจากเดือน พ.ย. ประมาณ 6 วัน ซึ่งเป็นระยะเวลาที่นานที่สุดของ TSMC นับตั้งแต่เริ่มเก็บข้อมูลในปี 2017
ผู้เชี่ยวชาญวิเคราะห์ว่า ยอดขายในไตรมาส 4 ที่แข็งแกร่งเป็นเพราะชิป 5nm ซึ่งเป็นชิปประสิทธิภาพสูงสำหรับสมาร์ทโฟนและคอมพิวเตอร์ ขณะที่ TSMC เตรียมเร่งลงทุนเพื่อเพิ่มศักยภาพในการผลิต และได้เพิ่มงบสำหรับโรงงานผลิตในญี่ปุ่นสูงถึง 100,000 ล้านดอลลาร์ สำหรับเทคโนโลยีที่ล้ำหน้ามากขึ้น
อ้างอิง: https://www.bloomberg.com/news/articles/2022-01-13/tsmc-s-profit-beat-estimates-thanks-to-prolonged-chip-crunch?srnd=premium-asia 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
TSMC
ประกาศงบ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA